"Kabinete e amogetse kopano ya Imbizo eo e neng e etilwe pele ke Tona ka fa Kantorong ya Moporesitente e e samaganeng le Lefapha la Tiromaano,Tekolo le Tshekatsheko ya Tiro (DPME) e bile gape e le Monnasetulo wa Komiti ya Togamaano a Naga, Jeff Radebe, ka ditsereganyo tse di dirilweng mo go samaganeng le dituelelo tsa batlamedi ba ditirelo tsa puso (kgotsa bona baabelani ba ditirelo) malebana le puso gore ba duelelwe mo sebakeng seo se sa feteng matsatsi a le 30.Fa e sale go tlhomiwa Yuniti e e Itlhophileng mo DPME gore le samagane le matsapa a go se duelelwe ga batlamedi ba ditirelo tsa puso mo matsatsing a le 30 a a totobaditsweng, palo ya ditshupatuelo tsa boammaruri tse di duetsweng go tloga ka Seetebosigo 2016 e ne e le mo di le 17 668 e leng boleng jwa madi a le bokanaka R340 WEBTOKEN DPME mmogo le ba Matlotlo a Naga ba tsere matsapa a mangwe gape mo go rarabololeng dikgwetlho tsa dituelelo tsa batlamedi ba ditirelo tsa puso."